Νικόλ Σέρζινγκερ

Η Νικόλ Σέρζινγκερ (Nicole Scherzinger, πραγματικό όνομα: Nicole Prascovia Elikolani Valiente, 29 Ιουνίου 1978) είναι Αμερικανίδα τραγουδίστρια, συνθέτης, χορεύτρια και περιστασιακά ηθοποιός. Έγινε γνωστή στο ευρύ κοινό ως η τραγουδίστρια του γνωστού Αμερικάνικου γυναικείου συγκροτήματος "Pussycat Dolls". Πριν από τις Pussycat Dolls, η Σέρζινγκερ ήταν για πολύ μικρό χρονικό διάστημα μέλος του ροκ συγκροτήματος "Days of the New" και έπειτα του επίσης αμερικάνικου ποπ γυναικείου συγκροτήματος "Eden’s Crush". Το 2010, αποχώρησε από τις Pussycat Dolls για να ακολουθήσει σόλο καριέρα.

 Η Νικόλ Σέρζινγκερ γεννήθηκε στις 29 Ιουνίου 1978, στην Χονολουλού της Χαβάη. Ο πατέρας της Αλφόνσο Βαλιέντε είναι Φιλιπινέζικης καταγωγής, ενώ η μητέρα της Ρόζμαρι είναι Χαβανέζικης και Ουκρανικής καταγωγής. Οι γονείς της χώρισαν όταν η Σέρζινγκερ ήταν μόλις έξι ετών. Η μητέρα της ξαναπαντρεύτηκε με τον γερμανικής καταγωγής Γκάρι Σέρζινγκερ, ο οποίος έδωσε το επίθετο του στη Νικόλ και στην αδερφή της, Ke'ala. Η οικογένεια της δεν μπορούσε να διαθέσει πολλά χρήματα για τις μουσικές σπουδές της, ωστόσο η Σέρζινγκερ κατάφερε να φοιτήσει στο Youth Performing Arts School του duPont Manual High School και να πάρει μέρος σε παραστάσεις του Actors Theatre of Louisville. Ως έφηβη ήταν η πρώτη επιλαχούσα σε διαγωνισμό ταλέντων της Coca-Cola στην πολιτεία Κεντάκυ, το 1996. Επίσης, σπούδασε υποκριτική και μουσικό θέατρο στο Wright State University, με το οποίο συμμετείχε σε θεατρικά έργα όπως το "Chicago" και το "Show Boat". Ωστόσο, το 1999, σταμάτησε τις σπουδές της για να για να συμμετάσχει στο ροκ συγκρότημα "Days of the New", κάνοντας τα φωνητικά. Η πρώτη δισκογραφική «εμφάνισή» της ήταν στο δεύτερο άλμπουμ του συγκροτήματος Days of the New το 1999. Το 2001 ηχογράφησε δυο τραγούδια με τον Barry Drake. To 2001 η Σέρζινγκερ διαγωνίστηκε στην αμερικάνικη έκδοση του μουσικού τηλεοπτικού show «Popstars», μέσω του οποίου κέρδισε μια θέση για το γυναικείο μουσικό ποπ συγκρότημα "Eden’s Crush". Το πρώτο τους τραγούδι "Get Over Yourself (Goodbye)" κατάφερε να μπει στο Top 10 του Billboard Hot 100. Ακολούθησε το δεύτερο τραγούδι τους "Love This Way" μετά το οποίο η δισκογραφική τους εταιρεία έκλεισε και έτσι το συγκρότημα διαλύθηκε. Αμέσως μετά τις Eden’s Crush η Σέρζινγκερ ακολούθησε σόλο πορεία με το όνομα Νικόλ Κέα συνεργαζόμενη με τον Γιαπωνέζο τραγουδιστή Yoshiki. Το 2003, η Σέρζινγκερ έγινε η τραγουδίστρια του γνωστού γυναικείου μουσικοχορευτικού συγκροτήματος Pussycat Dolls. Στο συγκρότημα, το οποίο προϋπήρχε ως χορευτικό γκρουπ από το 1995, προστέθηκαν νέα μέλη (Ashley Roberts, Jessica Sutta, Kimberly Wyatt, Melody Thornton, Carmit Bachar), και μετατράπηκε σε μουσικοχορευτικό συγκρότημα, κυκλοφορώντας το πρώτο άλμπουμ του τίτλο "PCD". Το άλμπουμ αποτέλεσε τεράστια εμπορική επιτυχία σε όλο τον κόσμο και καθιέρωσε το γκρουπ στην παγκόσμια μουσική σκηνή ως το πιο δημοφιλές στο είδος του με τραγούδια όπως τα: "Beep", "Buttons", "Don't Cha" και "Stick With You". Το 2008 η Σέρζινγκερ μαζί με τις Pussycat Dolls κυκλοφόρησαν το δεύτερο άλμπουμ τους Doll Domination το οποίο γνώρισε μεγάλη εμπορική επιτυχία με τραγούδια όπως το "When I Grow Up" και "I Hate This Part". Το 2007 η Σέρζινγκερ αποφάσισε να κυκλοφορήσει το πρώτο της προσωπικό άλμπουμ. To άλμπουμ της με τίτλο «Her Name Is Nicole» ήταν να κυκλοφορήσει στις 28 Ιανουαρίου 2008 αλλά λόγω της μη αναμενόμενης επιτυχίας του πρώτου single με τίτλο "Whatever you like" η κυκλοφορία του αναβλήθηκε, άγνωστο μέχρι πότε. Τραγούδια του άλμπουμ (Hapilly Never After, When I Grow Up, I Hate this Part) συμπεριληφθήκαν στο δεύτερο άλμπουμ των Pussycat Dolls "Doll Domination". To 2010, η Σέρζινγκερ κέρδισε το δέκατο κύκλο του αμερικανικού τηλεοπτικού show "Dancing with the Stars". Η Σέρζινγκερ κυκλοφόρησε στις 25 Οκτωβρίου 2010 το πρώτο της single με τίτλο “Poison” από το πρώτο σόλο άλμπουμ της "Killer Love", την παραγωγή του οποίου έχει επιμεληθεί, σε μεγάλο βαθμό, ο διάσημος μουσικός παραγωγός RedOne, γνωστός ως ο παραγωγός της Lady Gaga. Η πρώτη της δισκογραφική δουλειά ως σόλο τραγουδίστρια κυκλοφόρησε στις 20 Μαρτίου 2011. Επίσης, την ίδια ημερομηνία κυκλοφόρησε το δεύτερο της single με τίτλο "Don't Hold Your Breath" το οποίο κατέκτησε την κορυφή των charts στο Ηνωμένο Βασίλειο. Το τρίτο single του δίσκου της είναι το "Right There". Η Nicole Scherzinger επιλέγει ως κριτής της αμερικανικής έκδοσης του παγκοσμίως πετυχημένου τηλεπαιχνιδιού εύρεσης ταλέντων "The X-Factor". Στην κριτική επιτροπή μαζί της κάθονται ο δημιουργός του παιχνιδιού Simon Cowell, ο μουσικός παραγωγός Antonio "L.A" Reid και η τραγουδίστρια Paula Abdul. To show άρχισε να προβάλλεται στις Η.Π.Α. στις 21 Σεπτεμβρίου 2011 στο δίκτυο Fox, ενώ στην Ελλάδα τα επεισόδια προβάλλονται από τον ΑΝΤ1, ξεκινώντας από το Σάββατο 1 Οκτωβρίου 2011. Το χρονικό διάστημα 2005 - 2007 βρισκόταν σε σχέση με τον ηθοποιό Talan Torriero. Από το 2008 βρισκόταν σε σχέση με τον οδηγό της Φόρμουλα 1 Λιούις Χάμιλτον, με τον οποίο χώρισε το 2015. "How Many Times, How Many Lies" (κυκλοφόρησε μόνο στις Η.Π.Α)